《齐天乐·恭题唐郑国文贞公御赞遗像及御铭象笏》
清代·魏元戴

悲怀历览孤忠像，文史须眉惨变。妩媚丰神，凌烟黻舄，何意千秋惊见。

薇香手盥。更象笏摩挲，奎章炳焕。什袭云礽，章江神物应呵殿。

当年出民水火，有太原金甲，窦充归献。佐命风云，批鳞肝胆，蔚矣治成贞观。

天方瘥荐。尽盗贩黥髡，裂冠毁冕。血洒元黄，恨野无龙战。

作者简介：1867-1929，南昌县人。光绪二十九年进士，考功郎。